# Produktinformation:

**Creon® 10.000 pancreatin, Creon® 25.000 pancreatin, Creon® 40.000 pancreatin**

**Lægemiddelform og sammensætning**: Creon® 10.000 hårde enterokapsler indeholdende mini mikro-granula med 150 mg pankreatin svarende til Lipase 10.000 EP-e, Amylase 8.000 EP-e og Protease 600 EP-e. Creon® 25.000 hårde enterokapsler indeholdende mini mikro-granula med 300 mg pankreatin svarende til Lipase 25.000 EP-e, Amylase 18.000 EP-e og Protease 1.000 EP-e. Creon® 40.000 hårde enterokapsler indeholdende mini mikro-granula med 400 mg pankreatin svarende til Lipase 40.000 EP-e, Amylase 25.000 EP-e og Protease 1.600 EP-e. **Indikationer**: Malabsorption forårsaget af nedsat pancreassekretion. **Dosering og indgivelsesmåde**: Kapslerne bør synkes hele med tilstrækkelig væske under eller efter hvert måltid eller mellemmåltid, de må ikke tygges eller knuses. Kapslerne kan evt. åbnes forsigtigt og tilsættes blød mad eller væske med pH< 5,5. Blandinger skal anvendes umiddelbart. Patienterne skal være velhydrerede.

*Dosering til børn og voksne med cystisk fibrose:* Vægtbaseret enzymdosering bør starte med 1.000 lipase enheder/kg legemsvægt/måltid til børn < 4 år og med 500 lipase enheder/kg legemsvægt/måltid til børn > 4 år og voksne. Doseringen bør tilpasses sygdommens sværhedsgrad og bør ikke overstige 10.000 lipase enheder/kg legemsvægt/dag eller 4.000 lipase enheder/gram fedt i kosten/dag.

*Dosering ved andre tilstande forbundet med exokrin pancreasinsufficiens:* Doseringen bør tilpasses individuelt baseret på graden af steatorrhea og mængden af fedt i måltidet. Den nødvendige dosis til et måltid varierer fra ca. 25.000 – 80.000 lipase enheder og det halve til et mellemmåltid.

**Kontraindikationer**: Overfølsomhed over for det aktive stof eller over for et eller flere af hjælpestofferne. **Særlige advarsler og forsigtighedsregler vedrørende brugen:** Fibroserende colonopati er rapporteret hos patienter med cystisk fibrose, behandlet med høje doser pancreasenzym. Usædvanlige abdominale symptomer eller forandringer i abdominale symptomer bør vurderes medicinsk for at udelukke muligheden for fibroserende colonopati, specielt hvis patienten indtager over 10.000 lipase enheder/kg/dag. **Interaktioner**: Der er ikke udført interaktionsstudier. **Graviditet og amning:** Fertilitet og graviditet: Der bør udvises forsigtighed ved anvendelse til gravide kvinder. Amning: Kan anvendes. **Virkninger på evnen til at føre motorkøretøj eller betjene maskiner:** Ingen mærkning. **Bivirkninger**: Meget almindelig (≥1/10): Mavesmerter. Almindelig ( ≥ 1/100, < 1/10): Kvalme, opkastning, obstipation og oppustet abdomen, diarré. Ikke almindelig (≥ 1/1000, < 1/100): Udslæt. Frekvens ikke kendt: Pruritus, urticaria, overfølsomhed (anafylaktiske reaktioner).**Overdosering:** Ekstremt høje doser pancreatin kan medføre hyperuricosuri og hyperurikæmi. **Pakninger og priser**: (August 2012) Creon® 10.000 enterokapsler 100 stk. 407,80 kr. Creon® 25.000 enterokapsler 100 stk. 924,25 kr. Creon® 40.000 enterokapsler 100 stk. 1104,95 kr. Priserne er inkl. recepturgebyr og moms. Dagsaktuelle priser kan ses på [www.medicinpriser.dk](http://www.medicinpriser.dk). **Udlevering**: HA. **Indehaver af markedsføringstilladelsen:** Abbott Products GmbH, hans Böckler Allee 20, 30173 Hannover, Tyskland.

Produktinformationen er forkortet og omskrevet. Fuldstændigt produktresumé kan rekvireres hos Abbott, Emdrupvej 28C, 2100 København Ø. Tlf. 3977 0000. Produktresumé opdateret 4. juli 2012.

